Mariah Carey avlyser Brussel-konsert
ARTIKKELEN ER OVER TRE ÅR GAMMEL Fem dager etter terrorangrepene i den belgiske hovedstaden, skulle den amerikanske artisten etter planen ha stått på scenen i Forest National i forbindelse med turneen «The Sweet Sweet Fantasy Tour» førstkommende søndag. Les også: Han er Mariah Careys nye kjæresteSlik blir det imidlertid ikke. På sin Twitter-konto bekrefter stjernen sent fredag kveld at konserten i Brussel er avlyst av hensyn til sikkerheten til blant annet fansen og bandet. Nyheten kommer etter at konsertarenaen hvor Carey skulle opptre tidligere har sagt at alle konserter ville gå som planlagt, men med skjerpet sikkerhet. Les også: Hevder det koster nesten 600.000 kroner å pynte Mariah CareyStartskuddet for turneen gikk i Storbritannia i midten av mars. For første gang på 18 år kommer 45-åringen også til Norge når hun opptrer i Oslo Spektrum 31. mars. 13 år har gått siden Mariah Carey sist var på Europa-turné, men den gangen sto ikke Norge på agendaen. Sist 45-åringen sto på scenen i Norge, var under Nobelkonserten i 1997, den gangen i Nationaltheatret. Mariah besøkte Norge også på midten av 80-tallet og holdt da en intimkonsert på Smuget i hovedstaden.
Popdivaen Mariah Carey (45) sier at konserten er avlyst av hensyn til sikkerheten.